Խառան

Խառան (, , ), պատմական քաղաք Հյուսիսային Միջագետքում, ներկայիս Թուրքիայի հարավ-արևելքում՝ Սիրիայի հետ սահմանին մոտ։ Հիմնվել է մ.թ.ա. 3-րդ հազարամյակում։ Մ.թ.ա. XVII-XVIII-րդ դդ. եղել է Միտաննիի, մ.թ.ա. XIII-XII դդ.՝ Ասորեստանի կազմում։ Մ.թ.ա. 610-ին Հառանը նվաճել է Բաբելոնի թագավոր Նաբոպալասարը, մ.թ.ա. VI-րդ դ. 40-ական թթ.՝ Պարսկաստանը, այնուհետև գտնվել է Սելևկյանների, պարթևների, Հռոմի գերիշխանության տակ։ Մ.թ.ա. 53-ին Հառանի մոտ պարթևական զորքը ջախջախել է հռոմեական զորավար Մարկոս Կրասոսի զորքերին։ Մ.թ. 166-ին հայտարարվել է ազատ քաղաք՝ Հռոմի հովանավորության տակ։ Հետագայում գտնվել է Սասանյանների և արաբական տիրապետության տակ։ 13-րդ դարում մոնղոլների արշավանքների հետևանքով ավերվել է։

Հին Միջագետքի քաղաքներ
Աստվածաշնչյան քաղաքներ
Ասիայի կաթոլիկ նստավայրեր
Համաշխարհային ժառանգության նախնական ցանկ
Թուրքիայի նախկին բնակավայրեր
Համաշխարհային ժառանգություն Թուրքիայում
Թուրքիայի հռոմեական քաղաքներ
Թուրքիայի քաղաքներ
Թուրքիայի պատմություն
Շանլըուրֆայի մարզի պատմություն
Հարավարևելյան Անատոլիայի հնավայրեր